Viborger Samler, 1837-09-01
En Kassebetjent overtager en Beholdning af over 80,000 Rbd. i kongelige Obligationer, og den bliver ham ikke anderledes overleveret, end at han i Forveien har deraf udtaget 7,000 Rbd., hvormed han præsterer sin Caution for Embedet. Tre Maaneder efter har han en KasseMangel, som han angiver til 5,000 Rbd., og man seer ikke Kassen nøiere efter, end at der er en Kassemangel af 7–8,000 Rbd. som ikke opdages. Fem Uger eftertilbagegiver man ham Bestyrelsen af hans Embede, imod at han dækker Kassemangelen, og man seer endnu ikke Obligationsbeholdningen efter, men lader ham, lige under Bestyrelsens Øine, i sin Suspentionstid, borttage en Obligation paa 16,000 Rbd., hvormed han dækker hiint Deficit. De Paategninger, som Bestyrelsen giver paa hine Obligationer, forsynes tildeels ikke med Navns Underskrift, og nogle af Paategningerne blive aldeles ikke noterede i vedkommende Bøger, og skjøndt Theaterdirectionen paalægger Printzlau dette, vaager den dog ikke over, at det skeer, og han undlader det viselig, for desto lettere at kunne udøve den allerede dengang af ham betænkte Disposition over Obligationerne. Selv efterat det har viist sig, at han engang har besveget Kassen, og han igjen er bleven indsat i sit Embede, iagttager man ikke denne simple Forsigtighed, hvorimod man, efterat han den 29de Marts 1831 har faaet Embedet igjen, lader ham komme i Besiddelse af en Obligation paa 2,000 Rbd., dateret den 30te Marts 1834, som ikke er noteret, og ligeledes af en anden Obligation paa 2,000 Rbd., som under 12te April 1831 er forsynet med Paategning, hvilke Theaterdirectionen blot giver ham Ordre til at notere, men som han undlader og som Directionen ligeledes fra sin Side undlader at paasee. Saaledes skeer det, at Printzlau i lidt over eet Aar paafører Theatret. og de samme tilhørende Fonds et Tab af halvfjerdsindstyve tusinde Rigsdaler i Contanter og Obligationer. J Sandhed, man maa vel sige: Er Pressen bitter, da er ogsaa dette bittert. Og vi ville ikke holde tilbage, hvad vi ved denne Leilighed ansee for gavnligt endnu at udtale. Dobbelt sørgeligt og dobbelt foruroligende er det nemlig, at et saadant Kassebedrag, udført paa en saadan Maade, kan have fundet Sted, under to Mænds Bestyrelse som Conferentsraad Collin og Etatsraad Kirstein, den Første en af vore mest betroede Finantsmænd, i hvis Person Publicum søger en væsentlig Garanti for Ordenen i Finantsvæsenet, den Anden et Medlem af et af vore vigtigste Oppebørsels og Regnskabs-Collegier, og hvem derhos det specielle Hverv har været overdraget, at foretage Kasse-Undersøgelser hos de under Rentekammeret sorterende Oppebørselsbetjente. Vi ville ikke sige disse to Hædersmænd, noget ubehageligt, men idet vi afholde os fra at føie noget videre til, frygte vi for, at Tingen selv kun taler altfor stærkt og altfor bittert. Endnu een Betragtning maae vi fremsætte. Som bekjendt verserer der for Retten en Mængde Sager og Vindicationen af de af Printzlau forvanskede Obligationer, idet nemlig de vedkommende Kasser søge dem som deres Eiendom tilbage fra de private Personer, til hvem de ere overdragne, hvorimod disse gjør dem dette stridigt. Hvorledes disse Sager ville falde ud, vil snart erfares, og dersom Sagen da gaaer hine Kasser imod, er det rimeligt, at Bestyrelsen vil blive kaldt til Ansvar for dens Mangel paa Tilsyn med Printzlau, og hvad Udfaldet af en saadan Sag vil blive, synes, efter det oven Fremstillede, ikke at kunne være tvivisomt. Skulde endogsaa intet Skridt i saa Henseende blive foretaget med Hensyn til den egentlige Theaterkasse, og Theatrets Bygnings- og Reserve fond, er det dog at formode, at Jnteressenterne i Theatrets Enke- og Børneforsørgelseskasse, der er en ganske privat Anstalt, ville gjøre deres Ret i saa Henseende gjeldende. Da Domstolene, om vi ikke feile, have tilpligtet en Værge at erstatte sin Myndling det Tab, som han havde foraarsaget denne ved ikke at lade en kongelig Obligation notere paa Myndlingens Navn, kan det, for saavidt Tabet for hiin Kasse i nærværende Sag er opstaaet formedelst Mangel af slige Roteringer, neppe være Tvivl underkastet, at Resultatet derved vil blive det samme, og at dette i endnu høiere Grad vil blive Tilfældet, paa Grund af den totale Mangel paa Control og Eftersyn, som i øvrigt har fundet Sted fra Bestyrelsens Side, forekommer os endnu klarere."Med Hensyn til ovenstaaende bemærkninger om Printzlaus Sag har Bladet "Dagen" gjort opmærksom paa, at Conferentsraad Collin ikke har været Medlem af Theaterdirectionen siden Aaret 1829 – i hvilken Anledning Kjøbenhavnsposten, bekjendtgjør, at Hr. Conferentsraaden uafbrudt har været, og endnu den Dag i Dag (see Hof og Statscalenderen) er andet Medlem af Directionen for Theatrets Enke- og Børneforsørgelses-Kasse, i hvis Fundats det udtrykkelig staaer, at Directionen hvert Aar skal lade sig Kassens Obligationer forevise. Og netop med denne Kasses Obligationer var det, som Dommen viser, at Printzlau begyndte sine Bedragerier, og som man ogsaa her lod ham uforstyrret fortsætte.